Կոնրադ Ֆերդինանդ Մեյեր

**Կոնրադ Ֆերդինանդ Մեյեր** (, ), շվեյցարացի բանաստեղծ և պատմական վիպասան, գրական ռեալիզմի վարպետ, ով հիմնականում հայտնի է պատմողական բալլադներով, այդ թվում՝ «Die Füße im Feuer» («Ոտքերը կրակի մեջ»)։

## Կենսագրություն

[մինի|Կոնրադ Ֆերդինանդ Մեյերին նվիրված հուշատախտակ [Կյուսնախտ (Ցյուրիխ)|Կյուսնախտում, այն տան պատին, որտեղ նա ապրել է 1868-1872 թվականներին]]
Մեյերը ծնվել է Ցյուրիխում։ Ունի պատրիական ծագում։ Նրա հայրը, ով վաղ է մահացել, եղել է պետական գործիչ և պատմաբան, մայրը եղել է ուսյալ կին։ Մանկության տարիներին Մեյերի մոտ նկատվել են երկու գծեր, որոնք հետագայում բնութագրել են նրան որպես մարդ և բանաստեղծ․ բծախնդրորեն է վերաբերել կոկիկությանն ու մաքրությանը, ապրել է ավելի խորը հիշողության մեջ, քան անմիջական ներկայում։ Տառապել է հոգեկան հիվանդությամբ, երբեմն հոսպիտալացվել է․ մայրը, տառապել է նույն հիվանդությամբ և կյանքն ավարտել է սպանությամբ։

Ավարտելով գիմնազիան՝ Մեյերը սկսել է իրավագիտություն ուսումնասիրել, բայց պատմությունն ու հումանիտար գիտությունները նրան ավելի շատ են հետաքրքրել։ Երկար ժամանակով մեկնել է Լոզան, Ժնև, Փարիզ և Իտալիա, որտեղ հետաքրքրվել է պատմական հետազոտություններով։ Պատմաբանները Լուի Վուլյեմանը Լոզանում և Յակոբ Բուրքհարդը Բազելում զգալի ազդեցություն են ունեցել Մեյերի վրա, և որոնց «Վերածննդի մշակույթի մասին» գիրքը խթանել է նրա երևակայությունն ու հետաքրքրությունը։ Ֆրանսիայում և Իտալիայում իր ճանապարհորդություններից (1857) Մեյերը մեծ ոգեշնչում է ստացել իր պատմավեպերի դրվածքների և կերպարների համար։ 1868 թվականին Մեյերը քրոջ հետ տեղափոխվել է Ցյուրիխի լճի ափին գտնվող Կյուսնախտ քաղաք և մինչև 1871 թվականի վերջն ապրել Սիհոֆ Հորնվեգ 28 հասցեում, 1872-1875 թվականներին Սիհոֆ Մայլենում, 1875 թվականին բնակություն է հաստատել Կիլխբերգում, Ցյուրիխի կանտոն։

Մեյերն իր կոչումը գտել է միայն ուշ կյանքում. երկար տարիներ, լինելով գործնականում երկլեզվյա գրող, տատանվել է ֆրանսերենի և գերմաներենի միջև։ Վերջնական հանգել է ֆրանս-պրուսական պատերազմի ժամանակ։ Մեյերի վեպերում մեծ ճգնաժամը հաճախ արձակում է լատենտ էներգիաներ և աղետի պատճառ դառնում։ Նույն ձևով, իր կյանքը, որը մինչ պատերազմը երազկոտ և փորձարկումներով լի էր, մինչև խորը ցնցում է թողել նրա վրա 1870 թվականի իրադարձություններով։ Մեյերը իրեն նույնացրել է գերմանական գործի հետ և որպես իր համակրանքների մանիֆեստ 1871 թվականին հրապարակել է Էպիկական Հութթենի վերջին օրերը (*Huttens letzte Tage*), որին հաջորդել են նրա հետագա ստեղծագործությունները։

1880 թվականին Մեյերը Ցյուրիխի համալսարանից ստացել է պատվավոր դոկտորի կոչում։

Մահացել է Կիլխբերգի իր տանը, 1898 թվականի նոյեմբերի 28-ին։

## Ստեղծագործություններ
Մեյերի ստեղծագործությունները 1912 թվականին ներկայացվել են ութ հատորով։

### Վեպեր
Մեյերի ստեղծագործությունների թեմաները Վերածննդի և հակառեֆորմացիայի ժամանակաշրջաններն են։ Նրա սյուժեների մեծ մասը բխում է ազատության և ճակատագրի ավելի խորը բախումից և ավարտվում է դրամատիկ ճգնաժամով, որի ժամանակ հերոսը, մեծ գայթակղության առաջ կորցնում է իր բարոյական ազատությունը և ստիպված է լինում կատարել ճակատագրի բարձրագույն օրենքը։

* 1876 *Jürg Jenatsch* – Գրաուբյունդեն, Երեսնամյա պատերազմ, Շվեյցարիայի պատմությունը 17-րդ դարում՝ Իսպանիա-Ավստրիա և Ֆրանսիայի միջև հակամարտությամբ։ Հերոսը բողոքական քահանա է և մոլեռանդ հայրենասեր, ով իր փոքրիկ երկրի անկախությունը պահպանելու վճռականությամբ չի խորշում սպանությունից ու դավաճանությունից և ում մեջ տարօրինակ կերպով միախառնված են վեհ ու ստոր դրդապատճառները,
* 1891 *Angela Borgia* – Իտալական Վերածնունդ։

### Նովելներ
Մեյերի հիմնական ստեղծագործությունները պատմավեպերն են՝
* 1873 *Das Amulett* (Ամուլետ) – Ֆրանսիան Բարդուղիմեոսյան գիշերը,
* 1878 *Der Schuss von der Kanzel* (Կրակոցը ամբիոնից) – Շվեյցարիա,
* 1879 *Der Heilige* (Սուրբը) – Թոմաս Բեքեթ, Միջնադար, Անգլիա,
* 1881 *Plautus im Nonnenkloster* (Պլաուտուսը մենաստանում) – Վերածնունդ, Շվեյցարիա,
* 1882 *Gustav Adolfs Page* (Գուստավ II-ի էջը) – Երեսնամյա պատերազմ,
* 1883 *Das Leiden eines Knaben* (Տղայի տառապանքը) - Ֆրանսիան Լուի XIV-ի օրոք
* 1884 *Die Hochzeit des Mönchs* (Վանականի հարսանիքը) – Իտալիա, Դանթե Ալիգիերին Վերոնայի Կանգրանդի արքունիքում պատմում է վանականի տարօրինակ արկածի մասին, ում հայրը ստիպում է դրժել ուխտը եղբոր մահից հետո, և այրու հետ ամուսնանալու փոխարեն նա սիրահարվում է մեկ այլ երիտասարդ աղջկա և կուրորեն վազում է դեպի իր ճակատագիրը,
* 1885 *Die Richterin* (The Judge) – Կարոլինգյան ժամանակը՝ Գրիզոնսը, ներկայացնում է Կառլոս Մեծին և նրա պալատական դպրոցը,
* 1887 *Die Versuchung des Pescara* (Պեսկարայի գայթակղությունը) – Վերածնունդ, Իտալիա – պատմում է Կառլոս V կայսեր գեներալ և Վիկտորիա Կոլոննայի ամուսին Ֆերնանդո դ'Ավալոսի կյանքում մեծ ճգնաժամի մասին։

### Բանաստեղծություններ
* 1867 *Balladen*
* 1870 *Romanzen und Bilder* (սիրավեպեր և պատկերներ)
* 1872 *Huttens letzte Tage* (Հութթենի վերջին օրերը) – կարճ էպիկական բանաստեղծություն
* 1873 *Engelberg*
* 1882 *Gedichte* (պոեմներ)
մինի|Ընտանեկան գերեզմանը Կիլխբերգում.

### Ժառանգություն
Մեյերին հիմնականում հիշում են որպես պատմողական բալլադների վարպետ, հաճախ պատմական թեմաներով։ Նրա գեղարվեստական գրականությունը նույնպես սովորաբար կենտրոնանում է միջնադարի հիմնական պատմական պահերի վրա՝ ռեֆորմացիայի և հակառեֆորմացիայից։

Լիրիկական ստեղծագործությունները Մեյերը գրել է կյանքի վերջին տարիներին։ Հաճախ անդրադարձել է մարդկային ձեռքի աշխատանքին, հատկապես արվեստի գործերին։ Հռոմը և Միքելանջելոյի մոնումենտալ աշխատանքը նրա կյանքի վճռորոշ փորձառություններից են եղել։

## Ծանոթագրություններ

## Լրացուցիչ գրականություն
* D'Harcourt, R., C. F. Meyer: Sa vie son œuvre (Paris, 1913)
* Langmesser, A. Conrad Ferdinand Meyer: Sein Leben, seine Werke und sein Nachlass (Berlin, 1905)
* Frey, A. Conrad Ferdinand Meyer: Sein Leben und seine Werke (Stuttgart, 1909)
* Taylor, M. L., A Study of the Technique of C. F. Meyer's Novellen (Chicago, 1909)
* Blaser, O., C. F. Meyer's Renaissance Novellen (Berne, 1905)
* Korrodi, E., C. F. Meyer: Studien (Leipzig, 1912)

## Արտաքին հղումներ
* 
* Internet Archive author․ Conrad Ferdinand Meyer
* Librivox author․ Conrad Ferdinand Meyer (1825-1898)
* English translation of Meyer's ''Roman Fountain''

Կատեգորիա:Շվեյցարացի բանաստեղծներ
Կատեգորիա:Շվեյցարացի արձակագիրներ
Կատեգորիա:Շվեյցարացի գրողներ
Կատեգորիա:Գերմանալեզու գրողներ
Կատեգորիա:Գերմանալեզու բանաստեղծներ